हमें चुनना है कि हम निजी महत्वाकांक्षाओं के बरसते कोड़ों को अपनी पीठ देंगे या विचारधाराओं के युद्ध में अपना सीना तान कर खड़े होंगे? हमें चुनना है कि कौन हमारे लिए यह तय करेगा कि मुख्य-धारा क्या है और गौण-धारा क्या? हमें चुनना है कि हरियाली को ऐसे ही झुलस जाने देंगे या अपनी अंजुरियों में पानी ले कर उसे बचाने दौड़ेंगे? हमें चुनना है कि भारत के सांस्कृतिक गमले में लगे फूलों को हम कुम्हलाने देंगे या उनकी पंखुड़ियों को बचाने में अपना सब-कुछ लगाएंगे? क्या हमारे हाथ इतने बंध गए हैं कि अपनी ज़ंजीर भी हम नहीं खोल सकते?